Chebera-Churchura nasjonalpark

Chebera-Churchura nasjonalpark (også stavet Chorchora) er en nasjonalpark i Etiopia.Ethiopian Wildlife Conservation Agency: Chebera Churchura National Park Besøkt 8. oktober 2014 Parkens areal er 1 215 km², og ligger i Regionen for sørvestlige etiopere. 

Parken var tidligere del av Kulo Konta kommersielle jaktområde for elefantjakt. Nedgangen i elefantbestanden i Afrika og behovet for å ha uberørte leveområder for elefanten var motivasjonen for å opprette nasjonalparken. Den fikk i 2005 offisielt status som nasjonalpark etter diskusjoner og forhandlinger med lokalbefolkningen.Ethiopian Wildlife and Natural History Society: A Glimpse at Biodiversity Hotspots of Ethiopia - side 73. (pdf) - (publisert 2011)   Besøkt 6. oktober 2014 Nasjonalparkens område ligger på mellom 550 og 1 700 moh, og varierer mellom høylandsskoger og kupert terreng med buskvegetasjon. Klimaet er varmt men frodig, siden det normalt faller mellom 1000 mm og 3500 mm nedbør årlig – mest i regntiden fra april til august. Det er mange småelver og bekker i parken som danner tre mindre innsjøer (Keriballa, Shasho og Koka). Parkens hovedkvarter ligger i landsbyen Ameya like utenfor parkens grenser.

Chebera-Churchura nasjonalpark ligger omtrent 460 kilometer sørvest for hovedstaden Addis Abeba, og kan nås med bilvei. Siden parken er ny, er det (pr. 2014) få fasiliteter for turister. 2010 var det første året parken hadde utenlandske besøkende, men antallet var bare 20.James Young: Ethiopian protected areas – A Snapshot (publisert mars 2012)  Besøkt 6. oktober 2014

 Dyreliv 
Bekkene og vannhullene i parken gir grunnlag for et rikt dyreliv med 37 større pattedyrarter og 237 fuglearter registrert hittil (2014). Av elefanter er det minst 60 individer i forskjellige flokker som lever i parken. I tillegg er det (blant annet) afrikansk bøffel (kafferbøffel), flodhest, vannbukk, løver, servaler, leoparder og vortesvin her. I en spørreundersøkelse blant lokalbefolkningen i 2012 konkluderes det med at rovdyr i nasjonalparken utgjør et problem for bønder som driver husdyrhold.Demeke Datiko & Afework Bekele: Human-carnivore conflict in Chebera Churchura National Park. (april 2013)  Besøkt 8. oktober 2014

 Referanser 

 Eksterne lenker 

 Chebera Churchura National Park - Offisielt nettsted Besøkt 7. oktober 2014
 Omriss av Chebera-Churchura nasjonalpark i Openstreetmap Besøkt 7. oktober 2014

Kategori:Nasjonalparker i Etiopia
Kategori:Verneområder opprettet i 2005